Učenici 8.b razreda!

Danas ćemo pogledati film Rudolfa Sremeca „Zelena ljubav“

* napišite u bilježnicu ime autora i naziv filma

Napišite svoja tumačenja sljedećih izraza (riječ zelen/zelena je u prenesenom značenju):

* *još je on zelen za takve pothvate*
* *zelena je to ljubav*

Film ćete pogledati prema sljedećim uputama: - upišite u tražilicu Carnet Meduza

 - prijavite se sa svojim podatcima za Yammer

 - upišite u tražilicu Zelena ljubav

Nakon gledanja filma zapišite u bilježnicu odgovore na sljedeća pitanja:

1. Kakav dojam je na tebe ostavio ovaj film?

2. Koji kadar u filmu ti je bio najzanimljiviji?

Prije ponovnog gledanja filma, pročitajte zadatke na koje ćete pisano odgovoriti u bilježnicu.

ZADATCI:

1. Odredi filmski rod.

2. Odredi temu ovog filma.

3. Odredi mjesto i vrijeme radnje.

4. Okarakteriziraj likove roditelja, djevočica i dječaka. (Navedi primjere iz filma).

U desetak rečenica prokometirajte što mislite o ovom društvenom problemu koji je nastao u hrvatskim selima 60-ih godina prošloga stoljeća. Maloljetnici su na nagovor roditelja sklapali brak iz ekonomskih razloga. (smjernice: Jesu li „ženici“ u ovom filmu spremni za ulazak u brak?, Koliko godina ima mladenka?, Iz kojih razloga mlada djevojka pristaje na brak?, Gdje joj je mjesto s obzirom na njezinu dob?, Što je po tvom mišljenju važno za stupanje u brak?)

Pogledajte film još jedanput i po potrebi zaustavite gledanje kako biste riješili zadatke.

**Sve što ste zapisali o filmu fotografirajte i pošaljite u privatnoj poruci danas 29.5.2020. do 18:00 sati.**